wannaphong/clean_thaiwikipedia huggingface dataset:
# โคชิ (มกุฎราชกุมาร)
โคชิ  เป็นพระอิสริยยศของพระราชวงศ์ในลำดับที่ 1 ในการสืบราชบัลลังก์ตามกฎราชวงศ์ ตามกฎราชวงศ์ในปัจจุบันพระราชโอรสของจักรพรรดิได้รับพระอิสริยยศเป็น 'โคไตชิ' และพระราชนัดดาของจักรพรรดิได้รับพระอิสริยยศเป็น 'โคไตซน' (皇太孫)

ในรัชสมัยของสมเด็จพระจักรพรรดินารูฮิโตะ ผู้สืบราชบัลลังก์คือ เจ้าชายฟูมิฮิโตะ อากิชิโนะโนะมิยะ (พระราชโอรสองค์ที่สองของสมเด็จพระจักรพรรดิอากิฮิโตะ) ซึ่งเป็นพระราชอนุชา ซึ่งพระองค์ได้ขึ้นเป็นมกุฎราชกุมารเมื่อวันที่ 1 พฤษภาคม พ.ศ. 2562 ภายหลังจากสมเด็จพระบรมเชษฐาธิราชได้ขึ้นสืบราชบัลลังก์ต่อจาก สมเด็จพระจักรพรรดิอากิฮิโตะ สมเด็จพระบรมชนกนาถโดยได้จัด  อย่างเป็นทางการในวันที่ 8 พฤศจิกายน ปี พ.ศ. 2563

โดยผู้ที่ได้ดำรงพระอิสริยยศนี้ก่อนเจ้าชายฟูมิฮิโตะคือ เจ้าชายยาซูฮิโตะ ชิจิบุโนะมิยะ พระอนุชาใน สมเด็จพระจักรพรรดิฮิโรฮิโตะ หรือ จักรพรรดิโชวะ จักรพรรดิองค์ที่ 124 เมื่อ พ.ศ. 2469 กระทั่งพ้นจากพระอิสริยยศนี้เมื่อ พ.ศ. 2476 เนื่องจากการประสูติกาลของ เจ้าชายอากิฮิโตะ พระราชโอรสองค์ใหญ่ในสมเด็จพระจักรพรรดิ
# วิลเลียม ฮอลซี จูเนียร์
จอมพลเรือ วิลเลียม เฟรเดอริก ฮอลซี จูเนียร์ ผู้ซึ่งได้รับเครื่องราชอิสริยาภรณ์แห่งจักรวรรดิบริติซ(KBE) (30 ตุลาคม ค.ศ. 1882 – 16 สิงหาคม ค.ศ. 1959) เป็นที่รู้จักกันคือ บิล ฮอลซี หรือ "บลู" ฮอลซี่ เป็นพลเรือเอกชาวอเมริกันในกองทัพเรือสหรัฐในช่วงสงครามโลกครั้งที่สอง เขาเป็นหนึ่งในสี่บุคคลที่ได้รับตำแหน่งยศจอมพลเรือแห่งกองทัพเรือสหรัฐ ซึ่งอีกคนคือ เออร์เนสต์  คิง, วิลเลียม เลฮี และเชสเตอร์ ดับเบิลยู. นิมิตซ์

เขาเกิดในเมืองอลิซาเบธ รัฐนิวเจอร์ซีย์ เขาจบการศึกษาจากสถานศึกษานายทหารเรือสหรัฐ(United States Naval Academy)ในปี ค.ศ. 1904 เขาได้ปฏิบัติหน้าที่ในกองเรือเกรทไวท์ในช่วงสงครามโลกครั้งที่หนึ่ง ซึ่งได้บัญชาการในเรือพิฆาต ยูเอสเอส ชอว์ เขายังได้รับหน้าที่เป็นผู้บัญชาการในเรือบรรทุกเครื่องบิน ยูเอสเอส ซาราโตกา ในปี ค.ศ. 1935 ภายหลังจากได้จบหลักสูตรการบินกองทัพเรือ และได้รับเลื่อนตำแหน่งยศเป็นพลเรือตรีในปี ค.ศ. 1938 เมื่อสงครามในทะเลแปซิฟิกได้เริ่มต้นขึ้น(ค.ศ. 1941-1945) ฮอลซีได้บัญชาการในกองเรือปฏิบัติการเฉพาะกิจซึ่งศูนย์กลางอยู่ที่เรือบรรทุกเครื่องบิน ยูเอสเอส เอนเทอร์ไพรซ์ ในหนึ่งในการตีโฉบฉวยต่อเป้าหมายของญี่ปุ่น

ฮอลซีได้เป็นผู้บัญชาการในเขตพื้นที่ทะเลแปซิฟิกใต้ และเป็นผู้นำกองทัพฝ่ายสัมพันธมิตรในช่วงการต่อสู้รบที่กัวดัลคะแนล(ค.ศ. 1942-43) และการต่อสู้รบที่แนวหมู่เกาะโซโลมอน(ค.ศ. 1942-45)Morison, The Struggle for Guadalcanal, p. 183. ในปี ค.ศ. 1943 เขาได้เป็นผู้บัญชาการแห่งกองเรือที่สาม ซึ่งเป็นตำแหน่งหน้าที่ที่เขาดำรงตลอดในช่วงเวลาที่เหลือของสงครามPotter, p. 112. เขาได้เข้าร่วมในยุทธนาวีที่อ่าวเลย์เต ยุทธนาวีครั้งใหญ่ที่สุดของสงครามโลกครั้งที่สอง และตามบางบรรทัดฐานแล้วว่า เป็นยุทธนาวีครั้งใหญ่ที่สุดในประวัติศาสตร์ เขาได้รับตำแหน่งยศเป็นจอมพลเรือในเดือนธันวาคม ค.ศ. 1945 และปลดเกษียณจากการประจำในปฏิบัติหน้าที่ในปี ค.ศ. 1947
# การบริโภค (เศรษฐศาสตร์)
การบริโภค นิยามว่าเป็นการใช้จ่ายเพื่อการได้รับมาซึ่งอรรถประโยชน์ เป็นแนวคิดสำคัญทางเศรษฐศาสตร์ และได้มีการศึกษาในสังคมศาสตร์อื่น ๆ อีกมากมาย สิ่งนี้มักจะมีมองในทางตรงกันข้ามกับการลงทุน ซึ่งจ่ายเพื่อทำให้ได้รับรายได้ในอนาคต  

สำนักวิชาของเศรษฐกรที่แตกต่างกันนิยามการบริโภคแตกต่างกัน นักเศรษฐศาสตร์กระแสหลัก นิยามว่าเป็นเพียงการซื้อขั้นสุดท้ายของการผลิตสินค้าและบริการที่ผลิตขึ้นใหม่โดยปัจเจกบุคคลเพื่อใช้ในการบริโภคได้ทันที ในขณะที่ประเภทอื่น ๆ ของค่าใช้จ่าย — โดยเฉพาะอย่างยิ่ง การลงทุนในสินค้าคงที่, การบริโภคสินค้าระดับกลาง และการใช้จ่ายภาครัฐ - จะอยู่ในประเภทอื่น (ดู ทางเลือกของผู้บริโภค) เศรษฐกรคนอื่น ๆ นิยามการบริโภคกว้างมากขึ้น เป็นผลรวมของกิจกรรมทางเศรษฐกิจทั้งหมดที่ไม่เกี่ยวข้องกับการออกแบบ การผลิตและ การตลาด ของ สินค้าและบริการ (เช่นการเลือก การรับมาใช้ การใช้ การกำจัด และการนำมาใช้ใหม่สินค้าและบริการ 

เศรษฐกรให้ความสนใจเป็นพิเศษในความสัมพันธ์ระหว่างการบริโภคและรายได้ ตามที่ได้สร้างแบบจำลองโดยใช้ฟังก์ชันการบริโภค 

 ฟังก์ชัน 

 เศรษฐศาสตร์เชิงพฤติกรรม ฟังก์ชันการบริโภคของเคนส์ 
ฟังก์ชั่นการบริโภคของเคนส์เป็นที่รู้จักกันในชื่อสมมติฐานรายได้สัมบูรณ์ เนื่องจากการบริโภคขึ้นอยู่กับรายได้ในปัจจุบันและไม่สนใจรายได้ในอนาคต (หรือขาดแคลน) ข้อวิจารณ์ของสมมติฐานนี้นำไปสู่การพัฒนา สมมติฐานรายได้ถาวรของมิลตัน ฟรีดแมน และสมมติฐานวงจรชีวิตของฟรังโก โมดิจานี่ 

แนวทางเชิงทฤษฎีล่าสุดมักจะใช้เศรษฐศาสตร์เชิงพฤติกรรมเป็นฐานคิด และเสนอว่าว่าหลักเชิงพฤติกรรมจำนวนหนึ่งสามารถนำมาใช้เป็นรากฐานทางเศรษฐศาสตร์จุลภาคสำหรับฟังก์ชั่นการบริโภคมวลรวมเชิงพฤติกรรม  

 การบริโภคและการผลิตในครัวเรือน 
การบริโภคมวลรวมเป็นส่วนประกอบของอุปสงค์มวลรวม  

การบริโภคถูกนิยามโดยนำไปเปรียบเทียบกับการผลิต ตามธรรมเนียมของสำนักวิชาเศรษฐศาสตร์ครัวเรือนของโคลัมเบีย ซึ่งเป็นที่รู้จักกันในนามเศรษฐศาสตร์ครัวเรือนใหม่ การบริโภคในเชิงพาณิชย์จะต้องนำไปวิเคราะห์ในบริบทของการผลิตในระดับครัวเรือน ต้นทุนค่าเสียโอกาสของเวลาส่งผลกระทบต่อต้นทุนของการทดแทนการผลิตในบ้าน และท้ายที่สุดกระทบต่ออุปสงค์ต่อสินค้าและบริการเชิงพาณิชย์   ความยืดหยุ่นของอุปสงค์สำหรับสินค้าอุปโภคบริโภคก็เป็นฟังก์ชันของผู้ที่ทำงานบ้านในบ้านและคู่สมรสของพวกเขาชดเชยพวกเขาด้วยต้นทุนค่าเสียโอกาสในการผลิตภายในบ้านอย่างไร
# ดอริส มิลเลอร์
ดอริส "ดอรี่" มิลเลอร์ (12 ตุลาคม ค.ศ. 1919 – 24 พฤศจิกายน ค.ศ. 1943) เป็นทหารกะลาสีเรือชาวอเมริกันในฝ่ายบริกร(Messman)ระดับสามในกองทัพเรือสหรัฐ ในช่วงการโจมตีเพิร์ลฮาร์เบอร์ เมื่อวันที่ 7 ธันวาคม ค.ศ. 1941 มิลเลอร์ได้ใช้ปืนต่อต้านอากาศยานในการต่อสู้กับเครื่องบินรบฝ่ายญี่ปุ่น(แม้ว่าจะไม่ได้รับการฝึกซ้อมอย่างเป็นทางการในการใช้งาน) และได้รับบาดเจ็บ จากการกระทำของเขา ทำให้เขาได้รับการยอมรับจากกองทัพเรือและได้รับเหรียญกางเขนกองทัพเรือ(Navy Cross)

เขาเป็นชาวอเมริกันเชื้อสายแอฟริกันคนแรกที่ได้รับเหรียญกางเขนกองทัพเรือ เป็นเหรียญกล้าหาญขั้นสูงระดับที่สามที่ถูกมอบโดยกองทัพเรือสหรัฐ รองลงมาจากเหรียญกล้าหาญชั้นสูงสุด(Medal of Honor) และเหรียญปฏิบัติหน้าที่อันยอดเยี่ยมในกองทัพเรือ(Navy Distinguished Service Medal) ซึ่งเหรียญกางเขนกองทัพเรือในปัจจุบันนั้นมีความสำคัญกว่าเหรียญปฏิบัติหน้าที่อันยอดเยี่ยมในกองทัพเรือ การกระทำของมิลเลอร์ได้ถูกเผยแพร่ขนานใหญ้ในหนังสือพิมพ์ Black Press ทำให้เขากลายเป็นสัญลักษณ์ของสงครามสำหรับชาวอเมริกันผิวดำ เกือบสองปีหลังเพิร์ลฮาร์เบอร์ เขาได้เสียชีวิตในการปฏิบัติหน้าที่ เมื่อเรือบรรทุกเครื่องบิน ยูเอสเอส ลิซคัม เบย์ที่เขาประจำการอยู่ได้ถูกจมลงโดยเรือดำน้ำญี่ปุ่นในช่วงการรบที่เกาะมาคิน
# ฟังก์ชันการบริโภค
ในเศรษฐศาสตร์ ฟังก์ชั่นการบริโภคอธิบายความสัมพันธ์ระหว่างการบริโภคและรายได้ที่จับจ่ายได้ Algebraically, this means  where  is a function that maps levels of disposable income —income after government intervention, such as taxes or transfer payments—into levels of consumption .  โดยแนวคิดนี้เชื่อกันว่าได้รับการเสนอในเศรษฐศาสตร์มหภาค โดยจอห์น เมย์นาร์ด เคนส์ ในปี 1936 ซึ่งใช้มันเพื่อพัฒนาแนวคิดตัวทวีของการใช้จ่ายภาครัฐ  

 รายละเอียด 
รูปแบบที่ง่ายที่สุดคือ ฟังก์ชั่นการใช้แบบเส้นตรง ที่ใช้บ่อยในแบบจำลองของเคนส์:  

โดยที่ คือ การบริโภคอิสระ ที่เป็นอิสระจากรายได้ที่จับจ่ายได้ นั่นคือการบริโภคเมื่อรายได้เป็นศูนย์ พจน์  คือ การบริโภคเหนี่ยวนำ ที่ได้รับอิทธิพลจากระดับรายได้ของเศรษฐกิจ ฟังก์ชันสมมติสำหรับข้อสมมติฐานที่ว่าไม่มี สหสัมพันธ์และความเกี่ยวเนื่อง ระหว่าง  และ C, และทั้งนี้ความสัมพันธ์ดังกล่าวสามารถแสดงได้โดยสมการปฏิสัมพันธ์บน ระบบพิกัดคาร์ทีเซียน.

พารามิเตอร์  รู้จักกันในนาม ความโน้มเอียงหน่วยสุดท้ายที่จะบริโภค หรือการเพิ่มขึ้นของการบริโภคอันเนื่องมาจากการเพิ่มขึ้นเล็กน้อยในรายได้ที่จับจ่ายได้ เนื่องจาก  . ในเชิงเรขาคณิต,  คือ ความชัน ของฟังก์ชันการบริโภค หนึ่งในข้อสมมติฐานหลักของ เศรษฐศาสตร์แบบเคนส์ คือพารามิเตอร์นี้เป็นบวกแต่มีค่าต่ำกว่าหนึ่ง หรือก็คือ .

เคนส์ยังอธิบายถึงแนวโน้มของความโน้มเอียงหน่วยสุดท้ายในการบริโภคว่าจะลดลงเมื่อรายได้เพิ่มขึ้น หรือก็คือ . ถ้าข้อสมมติฐานนี้ได้ถูกใช้ มันจะนำไปสู่ฟังก์ชันการบริโภคที่ไม่เป็นเส้นตรงและมีความชันลดลงเรื่อยๆ ทฤษฎีใหม่ๆ ที่เกี่ยวกับรูปของฟังก์ชันการบริโภคประกอบไปด้วยการใช้จ่ายเพื่อการบริโภคเชิงสัมพัทธ์ของ เจมส์ ดูว์เซนเบอร์รี่(1949) สมมติฐานวัฏจักรชีวิต ของ ฟรังโก โมดิจานี่ และริชาร์ด บรัมเบิร์ก (1954) และสมมติฐานรายได้ถาวร ของ มิลตัน ฟรีดแมน (1957)

ผลงานทางทฤษฎีใหม่ ๆ บางภายหลังงานของดูว์เซนเบอร์รี่ และอิงจากเศรษฐศาสตร์พฤติกรรมเสนอว่าหลักทางพฤติกรรมจำนวนหนึ่งสามารถนำมาใช้เป็นรากฐานทางเศรษฐศาสตร์จุลภาคสำหรับฟังก์ชั่นการบริโภคมวลรวมเชิงพฤติกรรมได้
# กลุบอัตเลติโกโบกายูนิออร์ส
กลุบอัตเลติโกโบกายูนิออร์ส  หรือที่รู้จักกันในชื่อ โบกายูนิออร์ส เป็นสโมสรฟุตบอลในอาร์เจนตินา ก่อตั้งขึ้นในปี ค.ศ. 1905 ที่ตั้งของสโมสรอยู่ในกรุงบัวโนสไอเรส เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือริเบร์เปลต, อินเดเปนดิเอนเต, ราซิน และซานโลเรนโซ)

โบกายูนิออร์สมีสโมสรคู่ปรับคือ ริเบร์เปลต
# กึนเทอร์ คอร์เทิน
กึนเทอร์ คอร์เทิน  เป็นพลเอกอาวุโสแห่งกองทัพอากาศเยอรมันในช่วงสงครามโลกครั้งที่สอง ดำรงตำแหน่งเสนาธิการใหญ่กองทัพอากาศ เขาเสียชีวิตจากอาการบาดเจ็บที่ได้รับจากความพยายามลอบสังหารอดอล์ฟ ฮิตเลอร์ ในเดือนกรกฎาคม ค.ศ. 1944

  ประวัติ 

 ช่วงชีวิตตอนต้น 
คอร์เทินเกิดในโคโลญ ซึ่งเป็นลูกชายของสถาปนิกนามว่า ฮูโก คอร์เทิน (ค.ศ. 1855 - ค.ศ. 1931) และมาเรีย คอร์เทิน ภรรยาของเขา (ค.ศ. 1866 - ค.ศ. 1942) ในช่วงเริ่มต้นของสงครามโลกครั้งที่หนึ่ง เขาเป็นนักเรียนนายร้อยในกองทัพปรัสเซีย เขาได้รับใช้ผ่านสงครามในกองพันวิศวรรม เขายังคงประกอบอาชีพเป็นทหารต่อไปหลังสงครามในฐานะทหารช่างวิศวกร จนกระทั่งเขาได้รับเลือกในปี ค.ศ. 1928 เพื่อเข้าร่วมในโครงการฝึกอบรมนักบินลับในสหภาพโซเวียต เมื่อกลับมายังสาธารณรัฐไวมาร์ เขาได้เข้าร่วม "Bildstelle Berlin"

 สงครามโลกครั้งที่สอง 
คอร์เทินซึ่งดำรงตำแหน่งยศเป็นร้อยเอก ได้เข้าร่วมกับลุฟท์วัฟเฟอในปี ค.ศ. 1934 ในขณะที่นาซีเยอรมนีได้เริ่มโครงการฟื้นฟูแสนยานุภาพ เขาได้รับการฝึกอบรมเป็นเจ้าหน้าที่เสนาธิการทั่วไปและทำงานเป็นเวลาหลายปีในกระทรวงการบิน เขาได้เป็นพันเอกและหัวหน้าคณะเสนาธิการของ Luftflotte 4 (กองบินที่ 4) ซึ่งประจำการในออสเตรีย

ในช่วงเริ่มต้นของปี ค.ศ. 1940 คอร์เทินได้ถูกย้ายไปเป็นเจ้าหน้าที่เสนาธิการทั่วไปของ Luftflotte 3 (กองบินที่ 3) ซึ่งเขาทำหน้าที่ในช่วงยุทธการที่ฝรั่งเศสและยุทธการที่บริเตน เมื่อวันที่ 19 กรกฎาคม ได้รับเลื่อนยศตำแหน่งเป็นพลตรี ในเดือนมกราคม ค.ศ. 1941 เขาได้ย้ายกลับยังกองบินที่ 4 ตามเดิม เพื่อเข้าร่วมในการทัพบอลข่านและในการโจมตีสหภาพโซเวียต(ปฏิบัติการบาร์บาร็อสซา) ในเดือนสิงหาคม ค.ศ. 1942 เขาได้รับเลื่อนยศตำแหน่งเป็นพลโทและได้บังคับบัญชาการแก่ I. Fliegerkorps ซึ่งต่อสู้รบทางตอนใต้ของแนวรบด้านตะวันออก และถูกย้ายแบบชั่วคราวไปยัง "Luftwaffenkommando Don" ในช่วงยุทธการที่สตาลินกราด

ในช่วงเริ่มต้นของปี ค.ศ. 1943 คอร์เทินได้รับเลื่อนยศตำแหน่งเป็นนายพล และในช่วงฤดูร้อน ได้เข้ามาแทนที่กับ Alfred Keller ใน Luftflotte 1 (กองบินที่ 1) ไม่กี่สัปดาห์ต่อมา วันที่ 25 สิงหาคม เขาได้ยอมรับตำแหน่งหัวหน้าคณะเสนาธิการแห่งลุฟท์วัฟเฟอ ภายหลังจากที่อดีตหัวหน้าคณะเสนาธิการ ฮันส์ เย็ชช็อนเน็ค ได้ฆ่าตัวตาย

 เสียชีวิต 
คอร์เทินได้รับบาดเจ็บสาหัสในโวลฟส์ชันเซอ(รังหมาป่า) ใกล้กับ Rastenburg ในช่วงแผนลับ 20 กรกฎาคมในปี ค.ศ. 1944 ซึ่งพันเอก เคลาส์ ฟ็อน ชเตาเฟินแบร์ค ได้พยายามลอบสังหารฮิตเลอร์ด้วยการวางระเบิด สองวันหลังจากความพยายามลอบสังหาร เขาได้เสียชีวิตลงเนื่องจากทนพิษบาดแผลไม่ไหวในโรงพยาบาลทหารที่ติดกับกองบัญชาการของฟือเรอร์ เช่นเดียวกับเหยื่อทหารคนอื่น ๆ เช่น Rudolf Schmundt และไฮนทซ์ บรันท์ เขาได้รับการเลื่อนตำแหน่งยศหลังมรณกรรม ในกรณีของเขาซึ่งได้เป็นพลเอกอาวุโส

แต่เดิมที คอร์เทินได้ถูกฝังศพในอนุสรณ์สถานทันเนนแบร์กGerman Newsreel No. 726, 1944-08-02  เขาได้ถูกฝังใหม่อีกครั้งที่สุสาน Friedhof Bergstraße ใน Steglitz กรุงเบอร์ลิน หลุมศพของเขายังคงอยู่ที่นั่นจนถึงทุกวันนี้

รางวัลเกียรติยศ
 กางเขนเหล็ก (ค.ศ. 1914), ชั้นที่ 2 และชั้นที่ 1
 เข็มกลัดกางเขนเหล็ก (ค.ศ. 1939), ชั้นที่ 2 และชั้นที่ 1
Honour Cross of the World War 1914/1918
Pilot/Observer Badge In Gold with Diamonds
 กางเขนเยอรมันในสีทอง (29 ธันวาคม ค.ศ. 1942)Patzwall
 กางเขนอัศวินแห่งกางเขนเหล็ก เมื่อวันที่ 3 พฤษภาคม ในฐานะ พลตรี และหัวหน้าคณะเสนาธิการทั่วไปของ Luftflotte 4Scherzer 2007, p. 467.
 เครื่องหมายบาดเจ็บในวันที่ 20 กรกฎาคม (ภายหลังมรณกรรม)
# อัลโตสเตรตัส
อัลโตสเตรตัส  มีชื่อเรียกมาจากภาษาละติน altus แปลว่า สูง และ stratus แปลว่า แผ่ขยาย เมฆอัลโตสเตรตัสเป็นเมฆสีเทาถึงเขียว-น้ำเงิน มีรูปร่างไม่แน่นอน เมื่อแสงอาทิตย์ส่องผ่านจะเห็นเป็นผืนหรือชั้นกว้าง ๆ บนท้องฟ้า เมฆชนิดนี้มีสีอ่อนกว่าเมฆนิมโบสเตรตัส และเข้มกว่าเมฆเซอร์โรสเตรตัส อัลโตสเตรตัสมีอักษรย่อคือ As และสัญลักษณ์ 25px

เมฆอัลโตสเตรตัสเป็นเมฆระดับกลาง ก่อตัวที่ชั้นโทรโพสเฟียร์ที่ระดับความสูง 6,500–20,000 ฟุต (2,000–6,000 เมตร) เกิดจากมวลอากาศที่ยกตัวขึ้นจนไอน้ำควบแน่นกลายเป็นแผ่นผลึกน้ำแข็ง อัลโตสเตรตัสมักก่อตัวก่อนหน้าแนวปะทะอากาศร้อนหรือแนวปะทะปิด และบางครั้งเกิดร่วมกับเมฆคิวมูลัสในแนวปะทะอากาศเย็น เมฆชนิดนี้ก่อให้เกิดฝนตกเล็กน้อย หากมีฝนตกยาวนาน อัลโตสเตรตัสอาจกลายสภาพเป็นเมฆนิมโบสเตรตัส ซึ่งเป็นเมฆฝนชนิดหนึ่งที่ไม่ก่อให้เกิดฟ้าแลบฟ้าผ่า อัลโตสเตรตัสมีลักษณะคล้ายกับเซอร์โรสเตรตัส แต่ไม่ก่อให้เกิดปรากฏการณ์เฮโล ที่แสงอาทิตย์ส่องกระทบผลึกน้ำในอากาศแล้วเลี้ยวเบนจนเกิดเป็นวงแหวนสีรุ้ง
# จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดประจวบคีรีขันธ์ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน.  %  จน.  +/–  % ประชาธิปัตย์  3  90,171  31.10%  2  1  66.67% เพื่อไทย  3  58,643  20.22%  1  1  33.33% พลังประชารัฐ  3  54,539  18.81%  0    0.00% อื่น ๆ  66  86,618  29.87%  0    0.00%ผลรวม  84  289,971  100.00%  3    100.00%

 เทียบคะแนนกับการเลือกตั้งครั้งก่อนหน้า 
เปรียบเทียบคะแนนกับผลการเลือกตั้งเมื่อ พ.ศ. 2554

 เทียบคะแนนจากการเลือกตั้งแบบบัญชีรายชื่อ พ.ศ. 2554 
พรรค ปี 2554ปี 2562+/– จน.  %  จน. % ประชาธิปัตย์  167,227  66.59% 90,171 31.10%  35.49% เพื่อไทย  59,368  23.64% 58,643 20.22%  3.42% พลังประชารัฐ  –  – 54,539 18.81%  18.81% อื่น ๆ  24,523  9.77%  86,618 29.87%  20.10%ผลรวม  251,118  100.00%  289,971 100.00% –

 เทียบคะแนนจากการเลือกตั้งแบบแบ่งเขต พ.ศ. 2554 
พรรค ปี 2554ปี 2562+/– จน.  %  จน. % ประชาธิปัตย์  174,234  71.16% 90,171 31.10%  40.06% เพื่อไทย  67,068  27.39% 58,643 20.22%  7.17% พลังประชารัฐ  –  – 54,539 18.81%  18.81% อื่น ๆ  3,533  1.44%  86,618 29.87%  28.43%ผลรวม  244,835  100.00%  289,971 100.00% –

 แบ่งตามเขต 
เขตเลือกตั้งประชาธิปัตย์เพื่อไทยพลังประชารัฐอื่น ๆผลรวมผลการเลือกตั้ง    คะแนนเสียง % คะแนนเสียง % คะแนนเสียง % คะแนนเสียง % คะแนนเสียง %เขต 1  30,114  30.23%  21,108  21.19%  14,862  14.92%  33,545  33.66%  99,629  100.00%  ประชาธิปัตย์ รักษาที่นั่งเขต 2  32,401  31.86%  32,507  31.96%  15,696  15.43%  21,108  20.75%  101,712  100.00%  เพื่อไทย ได้ที่นั่งเขต 3  27,656  31.20%  5,028  5.67%  23,981  27.06%  31,965  36.07%  88,630  100.00%  ประชาธิปัตย์ รักษาที่นั่งผลรวม  90,171  31.10%  58,643  20.22%  54,539  18.81%  86,618  29.87%  289,971  100.00%  

 เขตเลือกตั้ง 
เขต 1 • เขต 2 • เขต 3
__NOTOC__

 เขต 1 
เขตเลือกตั้งที่ 1 ประกอบด้วยอำเภอเมืองประจวบคีรีขันธ์ อำเภอกุยบุรีและอำเภอสามร้อยยอด 

 เขต 2 
เขตเลือกตั้งที่ 2 ประกอบด้วยอำเภอปราณบุรีและอำเภอหัวหิน

 เขต 3 
เขตเลือกตั้งที่ 3 ประกอบด้วยอำเภอทับสะแก อำเภอบางสะพานและอำเภอบางสะพานน้อย
# วิลเลียม สแตนโฮป ไวเคานต์ปีเตอร์สแฮม
วิลเลียม สแตนโฮป ไวเคานต์ปีเตอร์สแฮม  เกิดเมื่อวันที่ 14 ตุลาคม 2510 ณ ลิเมอริค ประเทศไอร์แลนด์ เป็นบุตรชายคนโตของ ชาลส์ สแตนโฮป เอิร์ลที่ 12 แห่งฮาร์ริงตัน กับ เวอร์จีเนีย ฟรีแมน-แจกสัน ภรรยาคนแรก เขาเป็นทายาทในการสืบตำแหน่ง เอิร์ลแห่งฮาร์ริงตัน บิดาและมารดานั้นได้หย่ากันเมื่อเขาอายุ 16 ปี เขามีน้องสาว 1 คน คือ
เซเรนา อาร์มสตรอง-โจนส์, เคาน์เตสแห่งสโนว์ดอน 

เขาสืบเชื้อสายมาจาก ชาลส์ที่ 2 แห่งอังกฤษ ผ่านทางพระราชโอรสนอกสมรสของพระองค์ คือ เฮนรี ฟิตส์รอย ดยุกที่ 1 แห่งเกรฟตัน และยังเป็นพระญาติห่างๆใน ไดอานา เจ้าหญิงแห่งเวลส์ 
 สมรส 
วิลเลียม สแตนโฮป ไวเคานต์ปีเตอร์สแฮม สมรสกับ แคนดิดา โบนด์ เมื่อวันที่ 28 เมษายน 2544 มีบุตรด้วยกัน 2 คน คือ
มาเซียนา อารีเยน
ออกัสตุส เฮนรี สแตนโฮป
 อ้างอิง 
 "Person Page". www.thepeerage.com.
 Charles Mosley, editor, Burke's Peerage, Baronetage & Knightage, 107th edition, 3 volumes (Wilmington, Delaware, U.S.A.: Burke's Peerage (Genealogical Books) Ltd, 2003), volume 2, page 1796.
 Green, Michelle. "Windsor Knot". People Magazine. Time Warner. Retrieved 6 May 2018.
# นีกอลา อูดีโน
นีกอลา ชาร์ล อูดีโน  เป็นนายพลในช่วงการปฏิวัติฝรั่งเศสและเป็นจอมพลแห่งจักรวรรดิฝรั่งเศส เขามีกิตติศัพท์จากการได้รับรอยแผลถึง 34 ครั้งจากการสู้รบ ทั้งสะเก็ดปืนใหญ่ กระสุนปืน คมดาบ และถูกแทง ชื่อของเขาเป็นหนึ่งในรายนามที่ถูกจารึกไว้ใต้อาร์กเดอทรียงฟ์เดอเลตวล ใน ค.ศ. 1808 เขาได้รับอวยยศจากจักรพรรดินโปเลียนเป็นเคานต์แห่งจักรวรรดิฝรั่งเศส และในปีต่อมาได้เป็นดยุกแห่งเร็กกีโอ (Duc de Reggio) 

ภายหลังนโปเลียนสิ้นอำนาจ เขายอมรับใช้คณะรัฐบาลใหม่ และได้รับแต่งตั้งเป็นขุนนางโดยพระเจ้าหลุยส์ที่ 18 แห่งราชวงศ์บูร์บงที่ฟื้นฟูขึ้นใหม่ เขาเป็นหนึ่งในอดีตแม่ทัพจักรวรรดิไม่กี่คนที่ปฏิเสธกลับไปรับใช้เจ้านายเก่าเมื่อครั้งนโปเลียนหนีออกจากเกาะเอลบาใน ค.ศ. 1815
# สโมสรวอลเลย์บอลหญิงไดมอนด์ฟู้ด
สโมสรวอลเลย์บอลหญิงไดมอนด์ฟู้ด เป็นสโมสรวอลเลย์บอลในประเทศไทย จะทำการแข่งขันในรายการวอลเลย์บอลหญิงไทยแลนด์ลีก ในฤดูกาล 2019-20 ปัจจุบันมีผู้เล่นทีมชาติได้แก่ กุลภา เปี่ยมพงษ์สานต์, มลิกา กันทอง,นุศรา ต้อมคำ และปัจจุบันมี อรอุมา สิทธิรักษ์ นักวอลเลย์บอลหญิงทีมชาติไทยทำหน้าที่เป็นหัวหน้าทีมคนปัจจุบัน

 ชื่อสโมสร 

 พ.ศ. 2562 – ปัจจุบัน : ไดมอนด์ฟู้ด

 เกียรติประวัติและผลงาน 

 การแข่งขันในประเทศ 

วอลเลย์บอลโปรชาเลนจ์

 16x16px ชนะเลิศ (1): 2019

วอลเลย์บอลไทยแลนด์ลีก

 16x16px ชนะเลิศ (1): 2021

 สีชุดแข่งขันสโมสร 
วอลเลย์บอลโปรชาเลนจ์

   (2019)

วอลเลย์บอลไทยแลนด์ลีก

    (2019–)

 ผลการแข่งขันลีก 
ลีกอันดับที่จำนวนทีมแมตช์ชนะแพ้ไทยแลนด์ลีกฤดูกาล 2019–20  5  8  13  8  5ไทยแลนด์ลีกฤดูกาล 2020-21815132

+

 รายชื่อผู้เล่นปัจจุบัน 
ข้อมูลอัปเดต เดือนพฤศจิกายน พ.ศ. 2563
รายชื่อผู้เล่นฤดูกาล 2020–2021หมายเลขผู้เล่นตำแหน่งส่วนสูง (ม.)วันเกิด1 วิรัลยุพา อินทร์จันทร์ตัวตบตรงข้ามหัวเสา1.832 ฑิฆัมพร ช้างเขียวตัวรับอิสระ1.683 นารีรัตน์ บุตรเครือตัวเซต1.704 สุพัตรา แก้วปัญญา ตัวบล็อกกลาง 1.765 พัชลิน บุตรดีตัวตบหัวเสา1.736 อรอุมา สิทธิรักษ์ 10pxตัวตบหัวเสา1.907 ณภัทร เรืองเดชตัวเซต1.698 อุไรรัตน์ เหลาแหลมตัวรับอิสระ1.699 จรัสพร บรรดาศักดิ์ตัวบล็อกกลาง1.8510 นันท์นภัส มูลจะคำตัวตบหัวเสา1.7511 ศศิภาพร จันทวิสูตรตัวตบหัวเสา1.7812 หัตถยา บำรุงสุขตัวบล็อกกลาง1.8013  นุศรา ต้อมคำ  ตัวเซต1.69 15 มลิกา กันทองตัวตบตรงข้ามหัวเสา1.7816 นริศรา แก้วมะตัวรับอิสระ1.5817 กุลภา เปี่ยมพงษ์สานต์ตัวเซต1.7819 ธนัชชา สุขสดตัวตบตรงข้ามหัวเสา1.8021 อำพร หญ้าผาตัวบล็อกกลาง1.8023 ชมพูนุช จิตสบายตัวตบตรงข้ามหัวเสา1.76
รายชื่อผู้เล่นฤดูกาล 2019–2020หมายเลขผู้เล่นตำแหน่งส่วนสูง (ม.)วันเกิด1 วิรัลยุพา อินทร์จันทร์ตัวตบตรงข้ามหัวเสา1.812 ฉัตรสุดา นิละภาตัวตบหัวเสา1.733 พิมพ์พิลา หมึกขุนทดตัวตบหัวเสา1.685 อนิสา ยอดพินิจ ตัวรับอิสระ 1.636 10px อรอุมา สิทธิรักษ์ ตัวตบหัวเสา1.757 อลิสา เส้งเสนตัวตบตรงข้ามหัวเสา1.788 เดือนเพ็ญ อารีเหลือตัวรับอิสระ1.619 จรัสพร บรรดาศักดิ์ตัวบล็อกกลาง1.8210 ศศิธร พิมพาตัวเซต1.6811 ศศิภาพร จันทวิสูตรตัวตบหัวเสา1.7813 ณัฐณิชา ใจแสนตัวเซต1.7214 เทียนา ด็อกเกอรีตัวตบตรงข้ามหัวเสา1.7815 มลิกา กันทองตัวตบตรงข้ามหัวเสา1.7716 นริศรา แก้วมะตัวรับอิสระ1.5817 กุลภา เปี่ยมพงษ์สานต์ตัวเซต1.7818 จุรีรัตน์ แซ่อึ้งตัวตบตรงข้ามหัวเสา1.7119 พรรณภา จันทร์พุกตัวบล็อกกลาง1.7320 สุวพิชญ์ สุวรรณสิงห์ตัวบล็อกกลาง1.7621 อำพร หญ้าผาตัวบล็อกกลาง1.8023  ตู้ ชิงชิง ตัวตบตรงข้ามหัวเสา 1.8924 เจิ้ง อี้ซินตัวบล็อกกลาง1.87

 เจ้าหน้าที่ทีม 
อัปเดตข้อมูล ณ เดือน พฤศจิกายน พ.ศ. 2563
ชื่อ-สกุลตำแหน่ง เดชา สุวลักษณ์ประธานสโมสร อรวรรณ พานทองผู้จัดการทีม ดนัย ศรีวัชรเมธากุลหัวหน้าผู้ฝึกสอน วรรณา บัวแก้วผู้ช่วยผู้ฝึกสอน สายไหม ปลัดศรีช่วยผู้ช่วยผู้ฝึกสอน ธีระศักดิ์ นาคประสงค์ผู้ช่วยผู้ฝึกสอน ภัทรพงศ์ ศรีพลผู้ช่วยผู้ฝึกสอน ทิพย์รัตน์ แก้วใสนักกายภาพ

 ผุ้สนับสนุน 

 บริษัท ไดมอนด์ ฟู้ด โปรดักท์ จำกัด

 บริษัท แกรนด์สปอร์ต จำกัด
 ไฟน์ เชฟ
 สโมสรกองทัพอากาศ
 Hi Power Shot
 Big Gym Bangkok
 Rock Tape

 ตำแหน่งหลัก
# มิลินทปัญหา
มิลินทปัญหา , นาคเสนภิกษุสูตร  หรือ ปัญหาพระยามิลินท์ เป็นเอกสารทางศาสนาพุทธช่วง 100 ปีก่อนคริสต์ศักราชจนถึงคริสต์ศักราช 200 อ้างถึงบทบันทึกการสนทนาระหว่างพระนาคเสน  นักบวชทางพุทธศาสนา กับพระยามิลินท์  หรือพระเจ้าเมนันเดอร์ที่ 1 แห่งแบ็กเตรีย กษัตริย์ชาวโยนก (คือชาวกรีก) ผู้ครองกรุงสาคละ (ปัจจุบันคือเมืองซีอัลโกต ประเทศปากีสถาน) โดยเนื้อหาจะกล่าวถึงการปุจฉาวิสัชนาเกี่ยวกับปัญหาหลักธรรมต่าง ๆ ตั้งแต่หลักธรรมพื้นฐานไปจนถึงหลักธรรมชั้นสูงคือการบรรลุนิพพาน ผู้อ่านสามารถเข้าใจหลักธรรมทางพุทธศาสนาได้โดยง่าย

มิลินทปัญหา ได้รับการยกย่องอย่างมากในประเทศพม่า โดยถูกรวมไว้ในพระไตรปิฎกภาษาบาลีหมวดขุททกนิกาย ส่วนฉบับย่อถูกรวมไว้ในพระคัมภีร์ของนิกายมหายานฉบับภาษาจีน ในประเทศไทยเพิ่งมีการแปล มิลินทปัญหา จากภาษาสิงหลเป็นไทยครั้งแรกในรัชสมัยพระบาทสมเด็จพระนั่งเกล้าเจ้าอยู่หัว แต่ไม่ปรากฏชื่อผู้แปล

ในเอกสารฉบับจีนมี นาคเสนภิกษุสูตรดาวสยาม วชิรปัญโญ, พระมหา. ประวัติศาสตร์พระพุทธศาสนาในอินเดีย. กรุงเทพ : เม็ดทรายพริ้นติ้ง, พิมพ์ครั้งที่ 2, หน้า 116 ซึ่งเนื้อหาสอดคล้องกับสามบทแรกของ มิลินทปัญหา ถูกแปลในยุคราชวงศ์จิ้นตะวันออก ตรงกับ ค.ศ. 317–420http://www.nichirenlibrary.org/en/dic/Content/M/106
# ลิตเติลทาวน์ฮีโร
การพัฒนา 
ในเดือน กันยายน พ.ศ. 2561 เกมฟรีกได้ประกาศว่ากำลังพัฒนาวิดีโอเกมประเภทเล่นตามบทบาทแบบผลัดกันเดิน ภายใต้ชื่อชั่วคราวทาวน์ เกมฟรีกไม่ได้เปิดเผยข้อมูลของเกมเพิ่มเติมจนกระทั้งเมื่อเดือนสิงหาคมของปีถัดมา ที่ได้ลงทะเบียนเครื่องหมายการค้าของเกมในชื่อลิตเติลทาวน์ฮีโร'' ในวันที่ 5 กันยายน พ.ศ. 2562 ได้มีการเปิดเผยข้อมูลของเกมผ่านนินเท็นโดไดเรกต์ โดยมีกำหนดวางจำหน่ายทั่วโลกในวันที่ 16 ตุลาคม พ.ศ. 2562 สำหรับเครื่องนินเท็นโด สวิตช์เท่านั้น
# พระเจ้าคาร์ลที่ 13 แห่งสวีเดน
พระเจ้าคาร์ลที่ 13 แห่งสวีเดน และที่ 2 แห่งนอร์เวย์ (,) เป็นกษัตริย์แห่งสวีเดนตั้งแต่ ค.ศ. 1809 และได้ควบตำแหน่งกษัตริย์แห่งนอร์เวย์ตั้งแต่ ค.ศ. 1814 จนเสด็จสวรรคต พระองค์เป็นพระโอรสของพระเจ้าอดอล์ฟ เฟรเดอริก กับพระนางลูอีเซอ อุลรีเคอ แห่งปรัสเซีย (พระขนิษฐาในพระเจ้าฟรีดริชมหาราช)Karl 2 – utdypning (Store norske leksikon) พระเจ้าคาร์ลที่ 13 ทรงเป็นพระมหากษัตริย์สวีเดนองค์สุดท้ายแห่งราชวงศ์ฮ็อลชไตน์-ก็อททรอพ พระองค์ไม่มีพระบุตรสืบสัตติวงศ์ พระองค์ทรงรับจอมพลฝรั่งเศส ฌ็อง-บาติสต์ แบร์นาด็อต ผู้ไม่มีความเกี่ยวข้องทางสายเลือดเลยเป็นพระโอรสบุญธรรม ซึ่งต่อมาแบร์นาด็อตได้ขึ้นสืบราชสมบัติต่อ

พระเจ้าคาร์ลที่ 13 กับพระนางเฮ็ทวิช ชาร์ล็อทเทอ ผู้มเหสี เคยให้กำเนิดพระโอรสสองพระองค์ แต่ทั้งสองพระองค์ล้วนสิ้นพระชนม์ในวัยทารก ด้วยไม่เห็นโอกาสให้กำเนิดพระบุตรอีก ทั้งสองจึงทรงรับเจ้าชายชาร์ล ออกัส แห่งเดนมาร์ก เป็นมกุฎราชกุมารบุญธรรมในปีค.ศ. 1810 อย่างไรก็ตาม เจ้าชายเชื้อเดนมาร์กพระองค์นี้กลับสิ้นพระชนม์เพียงไม่กี่เดือนหลังเสด็จถึงสวีเดน ทำให้ราชสำนักสวีเดนจึงคิดจะยกบัลลังก์ให้แก่ราชวงศ์โบนาปาร์ตแห่งฝรั่งเศส แต่ไม่มีญาติพี่น้องคนไหนเลยของจักรพรรดินโปเลียนอาสารับหน้าที่นี้

องคมนตรีสวีเดน คาร์ล อ็อทโท เมอร์เนอร์ (Karl Otto Mörner) ได้ยื่นข้อเสนอนี้ต่อจอมพลฌ็อง-บาติสต์ แบร์นาด็อต หนึ่งในแม่ทัพของนโปเลียน นโปเลียนไม่ได้คัดค้านIbid. Pp. 268-278. แบร์นาด็อตจึงสละสัญชาติฝรั่งเศสและหันมานับถือลูเทอแรน และกลายเป็นมกุฎราชกุมารคาร์ล โยฮัน ควบตำแหน่งผู้สำเร็จราชการแผ่นดินแทนพระเจ้าคาร์ลที่มีพระพลานามัยย่ำแย่ อดีตจอมพลแบร์นาด็อตเป็นผู้มีความสามารถเก่งกาจ สามารถปกป้องสวีเดนท่ามกลางสงครามนโปเลียนที่สุ่มเสี่ยง และยังสามารถยึดนอร์เวย์มาจากเดนมาร์กได้อีกด้วย

เมื่อมกุฎราชกุมารยึดนอร์เวย์มาจากเดนมาร์กในปีค.ศ. 1814 และตกลงกันได้ว่าสวีเดนจะยินยอมให้นอร์เวย์ใช้รัฐธรรมนูญของตนเองและมีอำนาจปกครองตนเอง พระเจ้าคาร์ลที่ 13 จึงได้ควบตำแหน่งกษัตริย์แห่งนอร์เวย์
# ยุทธการที่กุนจิ๋ว
ยุทธการที่กุนจิ๋ว  เป็นการรบระหว่างขุนศึกโจโฉและลิโป้เพื่อแย่งชิงแคว้นกุนจิ๋ว (ครอบคลุมพื้นที่ทางตะวันตกเฉียงใต้ของมณฑลชานตงและทางตะวันออกของมณฑลเหอหนานในปัจจุบัน) ในช่วงปลายราชวงศ์ฮั่นตะวันออก การรบดำเนินไปเป็นเวลาอย่างน้อยหนึ่งร้อยวันโดยผลัดกันแพ้ผลัดกันชนะ ผลท้ายที่สุดของการศึกคือชัยชนะโจโฉยึดแคว้นกุนจิ๋วคืนมาได้ ลิโป้ที่พ่ายศึกไปอยู่ด้วยเล่าปี่ที่แคว้นชีจิ๋ว

ภูมิหลัง
ในปี ค.ศ. 192 กบฏโพกผ้าเหลืองที่เหลืออยู่ในแคว้นเฉงจิ๋วได้เข้ารุกรานแคว้นกุนจิ๋วแล้วเข้ายึดตงผิงและเริ่นเฉิง เล่าต้ายข้าหลวงแคว้นกุนจิ๋วต้องการจะโจมตีพวกกบฏ แต่เปาสิ้นปลัดแห่งเจปักได้คัดค้าน เล่าต้ายเมินเฉยต่อคำเตือนของเปาสิ้นไปรบกับกบฏ ในที่สุดเล่าต้ายจึงถูกฝ่ายกบฏเอาชนะและถูกสังหาร

เวลานั้น ตันก๋งที่ปรึกษาของโจโฉได้ชี้แนะให้โจโฉเข้ายึดครองแคว้นกุนจิ๋วไว้เป็นฐานที่มั่นในการพิชิตอาณาเขตอื่น ตันก๋งอาสาไปเกลี้ยกล่อมผู้ติดตามของเล่าต้ายให้มาเข้าด้วยโจโฉ ฝ่ายเปาสิ้นผู้เป็นมิตรกับโจโฉก็ได้เดินทางมายังเมืองตองกุ๋น (ปัจจุบันอยู่ทางตะวันตกเฉียงใต้ของเมืองผูหยาง มณฑลเหอหนาน) เพื่อเชิญโจโฉให้เป็นข้าหลวงคนใหม่ของแคว้นกุนจิ๋ว

ยุทธการ

ผลสืบเนื่อง

ในวัฒนธรรมสมัยนิยม